වැව මධ්‍යයේ කුඩා දූපතක් නිර්මාණය වන අතර එය නාගරික ජනතාව ඇතුළු සංචාරකයන්ගේ විනෝදාස්වාදය සඳහා අවශ්‍ය අ‍ංගෝපාංගයන්ගෙන් සමන්විත වනු ඇත.කුම්බිච්චන්කුලම සංචාරක කලාපයට නතුවන ප්‍රදේශයේ රජයට අයත් සියලු ඉඩම් මෙන්ම නියමිත ප්‍රමාණයට වඩා වැඩියෙන් අත්පත්කරගෙන ඇති භූමියද ඇතුළත්කොට කලාපයේ වාහන නැවැතුම්පොළවල් දිවා - රාත්‍රී ආපන ශාලා, ක්‍රීඩා ශාලා ආරම්භ කිරීමට නියමිතයි.වැව වටේට සහ අවට ප්‍රදේශයේ නිවාස හත්අටසීයක් ඇති අතර මෙම නිවාස හිමියන්ට ඉමහත් ප්‍රතිලාභ ලබාගැනීමට හැකිවනසේ ලොව ප්‍රචලිත ගෘහ සංචාරක කර්මාන්තය සඳහා ඔවුන් උනන්දු කිරීමට බලාපොරොත්තු වෙනවා.